Primera Quinzena Novembre 2013\nConferència sobre l'aplicació de l'IVA de Caixa i altres mesures de la Llei d'Emprenedors a COELL dimecres 20 de novembre\nCOELL organitza amb la col·laboració de Pich Advocats i Economistes la conferència-col·loqui sobre l'aplicació de l'IVA de Caixa i altres mesures fiscals, mercantils, laborals i concursals de la Llei d'Emprenedors. L'acte tindrà lloc a la sala d'actes de COELL dimecres 20 de novembre a les 18 hores.\nLa Llei 14/2013, de 27 de setembre, de Suport als Emprenedors i a la seva Internacionalització, publicat en el BOE del passat 26 d'octubre, introdueix un seguit de canvis normatius, entre els quals hi destaca l'opció de liquidar l'IVA pel "Criteri de Caixa" del qual s'ha publicat recentment el seu reglament, i a on s'hi indica que els empresaris interessants hauran d'acollir-se a aquest règim especial de tributació d'IVA durant el proper mes de desembre.\nD'altra banda, aquesta Llei introdueix novetats fiscals en l'IRPF i en l'Impost sobre Societats i incorpora noves mesures en l'àmbit concursal i mercantil. En el camp laboral, per la seva banda, hi ha hagut modificacions pel que fa a la cotització dels autònoms en casos de pluriactivitat, reduccions a la Seguretat Social pels autònoms que iniciïn una activitat amb un tractament més afavoridor per a discapacitats, simplificació en les mesures de prevenció de riscos laborals per a empreses de fins a 25 treballadors, entre d'altres. Per tal de fer un repàs a tots aquests aspectes d'interès per a les empreses del sector, COELL organitza amb Pich Advocats i Economistes aquesta conferència - col·loqui, en la qual hi intervindran l'economista i coordinador de temes fiscals de Foment del Treball, Sr. Valentí Pich; l'assessor laboral, Sr. Jordi Altafaja; i l'advocada i sòcia directora de PICH ADVOCTAS I ECONOMISTES, Sra. M. José Moragas.\nLes persones interessades en prendre part en aquest acte poden confirmar la seva assistència a la Sra. Anna Verdú (coell@coell.org) al 973 23 21 66.\nJornada "Claus fonamentals per assegurar el seu futur davant la incertesa econòmica actual" a COELL dimarts 26 de novembre\nCOELL i OPTIMA Financial Planners organitzen una sessió informativa pel proper dimarts 26 de novembre a les 18.30 a la sala d'actes de COELL per tal d'aportar les Claus fonamentals per assegurar el futur atesa la incertesa econòmica actual. En el decurs de la jornada s'aprofundirà en els beneficis fiscals: IRPF i Impost de Societats; la jubilació; com conèixer el nivell de vida; els béns immobles com a valor tangible; la diversificació i protecció del patrimoni; l' impacte exponencial del llarg termini; el règim econòmic matrimonial; la planificació de la successió privada i empresarial; la previsió i la inversió, i per últim, els avantatges de la planificació financera. Les persones interessades a assistir-hi poden contactar amb la Sra. Ester Rossell erossell@coell.org.\nJornada a Foment de Treball sobre Finançament Empresarial el 19 de novembre\nLes dificultats de finançament de les operacions, ja siguin corrents o de capital, són una de les grans qüestions que preocupen als empresaris avui dia. Foment del Treball i Fepime organitzen una jornada sobre el finançament empresarial el dia 19 de noviembre de les 9 a les 14 hores. En el decurs de la jornada s'abordarà aquesta temàtica des de quatre blocs diferents:\n-Finançament bancari: tractarem les principals línies de finançament a l'abast de les empreses catalanes, mitjançant la principal entitat financera de Catalunya, CaixaBank, amb qui Foment ha signat un conveni de col·laboració en aquest àmbit.\n-Finançament públic: s'explicaran les accions realitzades des dels operadors financers públics, ja sigui directament o mitjançant acords de col·laboració amb les entitats financeres, amb la participació de l'ICO i de l'ICF.\n-Finançament no bancari: s'explicitaran les possibilitats del finançament no bancari, fortament arrelats als països anglosaxons, i de forma incipient al nostre, per tal de veure les possibilitats i oportunitats que es donen en aquest tipus de mercats.\n-Finançament d'àmbits estratègics: abordarem el finançament destinat a la internacionalització, la innovació de la nostra economia i l'emprenedoria. Comptarem amb la participació de COFIDES, per la implantació a l'exterior; CESCE pel que fa a l'assegurança de crèdit i el finançament de les operacions assegurades; Bankinter per la línia de finançament a activitats amb potencial innovador -com a entitat que canalitza el FEI al nostre país-, i ENISA pels àmbits d'innovació i emprenedoria.\nPer a més informació adreceu-vos a següent enllaç:\nEl Port Tarragona organitza una jornada de trobades per impulsar les exportacions el 28 de novembre\nEl Port de Tarragona impulsa una jornada de trobades orientada a professionals i empresaris de diversos sectors econòmics -com alimentació, indústria, química, agricultura, ramaderia, tecnologia i logística- per generar nous projectes exportadors que "dinamitzin el sector". La 'Getting Contacts Export & Logistics Tarragona-Lleida' tindrà lloc el 28 de novembre està dirigida tant a professionals d'empreses en procés d'internacionalització com a experts en exportació. La dinàmica parteix d'una agenda de deu reunions 'business to business' que cada participant rep prèviament i que està dissenyada segons les necessitats que ha expressat. La cita tindrà lloc el 28 de novembre al Muntatge 1 del Moll de Costa i té la col·laboració de la Cambres de Comerç de Tarragona, Reus, Valls, Lleida i Tortosa.\nResolució de 18 d'octubre de 2013, de l' Institut de Comptabilitat i Auditoria de Comptes, sobre el marc d'informació financera quan no resulta adequada la aplicació del principi d'empresa en funcionament\nEl Departament de Fiscal de COELL informa que:\nAmb la finalitat que els administradors de la societat o responsables de la entitat siguin conscients de la existència d'incerteses importants, referent a que la empresa pugui funcionar normalment, s'haurà d'informar en la memòria en l'apartat " Bases de presentació de les comptes anuals".\nLa resolució a títol d'exemple, enumera factors que poden evidenciar la incertesa de la continuïtat de la empresa i que els responsables han de ponderar:\nA nivell financer:\no Quan la posició patrimonial neta o l'actiu circulant, sigui negatiu.\no Quan no es pugui atendre en termini, els préstecs a llarg termini, o la dependència de finançament de l'actiu circulant a curt termini per finançar actius a llarg termini.\no Retirada del recolzament financer dels creditors.\no Incapacitat per pagar al venciment als creditors, els contractes de préstec i d'obtenir finançament per a nous projectes, així com pagar al comptat als proveïdors.\nA nivell operatiu:\no Intenció de liquidar la entitat o cessar en les seves activitats.\no Sortida dels membres claus de direcció.\no Pèrdua de clients clau, o mercat important, així com la pèrdua de franquícia..\n· A nivell Legal o altres:\no Procediments legals pendents que suposen risc per a la entitat i que la entitat no podria assumir\nLa resolució que consta de sis normes :\nPrimera- Objectiu i àmbit d'aplicació.\nSegona- Criteris específics de l'aplicació del Marc Conceptual de la Comptabilitat a la emprea en "liquidació ".\nTercera- Normes de registres i valoració de les empreses en liquidació.\nQuarta- Normes d'elaboració de les comptes anuals de la empresa en "liquidació".\nCinquena- Normes de formulació de comptes anuals consolidades de la empresa en "liquidació".\nSexta- Nova aplicació del principi d'empresa en funcionament .\nEs basa en els següents raonaments:\nL'objectiu es la fixació de la informació necessària , per a poder formular els comptes anuals, en els supòsits legals de liquidació, quan el principi d'empresa en funcionament no es pugui utilitzar, podem trobar els següents escenaris:\nSituació en que sense haver acordat la dissolució de la empresa o la obertura de liquidació en seu concursal, no es viable mantenir la hipòtesis de empresa en funcionament i els altres casos que s'ha produït el cessament de la activitat, o altres que sorgeix la obligació legal de liquidar el patrimoni de la empresa. Davant la obligació mercantil de formular els comptes anuals, es tracta de fixa un marc d'informació financera, que complint-la permeti afirmar als administradors de la societat , que els comptes anuals ofereixen la imatge fidel del patrimoni , de la situació financera i dels resultats de la empresa .\nEl principi d'empresa en funcionament estableix, la gestió de la empresa continuarà en un futur previsible, per tant l'aplicació dels principis i criteris comptables , no tenen el propòsit de determinar el valor de patrimoni net a efectes de la seva transmissió global, en els casos que no sigui d'aplicació aquest principi, la empresa aplicarà les normes de valoració més adequades que reflecteixin la imatge fidel de les operacions destinades, a la realització dels actius i cancel·lació de passius, havent de subministrar aquesta informació en la memòria dels comptes anuals la informació dels criteris aplicats.\nL' enfocament establert es basa per mantenir la continuïtat dels criteris de valoració recollits en el marc general de informació financera, excepte per identificar el valor de liquidació de la empresa, que hauria de partir del valor raonable de l'actiu.\nEs considera complert l'objectiu de la imatge fidel del patrimoni en liquidació, al valorar l'actiu pel menor import entre el seu valor en llibres i el seu valor de liquidació, i el passiu pel cost amortitzat , evitant que la absència de recursos per cancel·lar les obligacions de la empresa interfereixi en la valoració de les deutes, excepte que abans d'aprovar-se el balanç final de liquidació, procedeixi la seva extinció en virtut d'un acord amb els creditors.\nRespecte a la norma de registre i valoració en matèria d'actius financers permet complir amb l'objectiu.\nRespecte la empresa en situació de concurs de creditors, no interromp la activitat professional o empresarial que ve exercint el deutor i subsisteix la obligació de formular i auditar els comptes anuals, per tant tot i declarat el concurs, segueixen vigents els principis d'empresa en funcionament i meritació.\nD'altra banda el cessament de l'activitat comporta el reintegrament de subvencions, i suposarà la comptabilització d'un passiu per l' import a reintegrar amb càrrec a la subvenció reconeguda en el patrimoni net pendent de transferir a la compte de pèrdues i guanys i reconeixent per la diferencia una despesa , per aquesta última.\nEls comptes anuals no es formularan en la base del principi d'empresa en funcionament, si es determinen "fets posteriors al tancament" sorgeixen dubtes significatius sobre la possibilitat de que la empresa segueixi funcionant normalment.\nUn cop ponderats els factors causants de la fallida del principi d'empresa en funcionament, s'informaran en la nota de la memòria " Aspectes crítics de la valoració i estimació de la incertesa"tant si es decideix l'aplicació del principi com si pel contrari s'aplica el marc d'informació financera que s'aprova per la present resolució.\nL'obligació de formular els comptes anuals de la empresa en liquidació, subsisteixen les obligacions comptables i per tant l'obligació de consolidar per la dominant.\nDECRET 828/2013 de 25 d'octubre que modifica , el Reglament de l'IVA i altres reglaments de caràcter tributari\nEntra en vigor : 27 d'octubre de 2013, excepte del referent al règim especial del criteri de caixa 1 de gener de 2014.\nMODIFICACIONS EN ELS REGLAMENTS DE L'IVA\nØ Supressió de la exigència legal de sol·licitud d'autorització prèvia per l'Administració Tributària del requisit per l'aplicació de determinades exempcions.\nLa exempciódels serveis de les entitats que no tinguin finalitat lucrativa, no exigeixel reconeixement previ per part de l'Administració, resulta d'aplicació automàtica.\nØ Es regulen els requisits de les comunicacions entre empresaris i destinataris intervinents en les operacions afectades pel règim d'inversió del subjecte passiuen els supòsits:\no Operacions en el marc d'un procés d'urbanització de terrenys o construcció o rehabilitació d'edificacions, comunicació fefaent dels destinataris que actuen en condició d'empresaris o professionals, i del marc d'actuació de les obres.\no Renúncia a l'exempció per segona o ulterior transmissió d'edificacions, on el destinatari haurà de fer constar, el dret a la deducció del total de l'impost per l'adquisició de dits béns i la seva condició d'empresari o professional i el transmitent comunicació fefaent de la renúncia a l'exempció.\nØ Obligació de presentar dues declaracions, en l'auto de declaració de concurs.\nØ Modificació de les bases imposables, en cas d'impagament:\no Es condiciona la modificació de la base imposable a la expedició i remissió de la factura rectificativa , exigint al subjecte passiu l'acreditació de la remissió al destinatari, amb llibertat dels mitjans d'acreditació.\no També hi haurà obligació que les factures rectificatives, emeses en situació de concurs, siguin remeses a les administracions concursals, i s'elimina l'obligació d'adjuntar l'auto de declaració de concurs dels documents a presentar a l'Agencia Tributaria.\no El creditor i el deutor hauran de comunicar la modificació de les bases imposables per via electrònica , mitjançant un formulari específic a l'Agencia Tributària , tant en el cas de concurs de creditors com en reclamació per impagament.\nØ Nou règim especial del criteri de caixa ( entre el vigor 1/1/2014):\no Règim optatiu, exercici de l'opció mes de desembre anterior a l'any que hagi de sorgir efecte, la renuncia tindrà un efecte per un període mínim de tres anys.\no Exclusió quan es superi 2.000.000€ de volum d'operacions, i cobraments en efectiu d'un mateix destinatari superi els 100.000€ , amb efectes l'any immediatament posterior al que es superin els límits.\no Els subjectes passius acollits al règim especial de caixa, han d'incloure en les llibres registres, les dates de cobrament o pagament i el mitja utilitzat ( compte bancari,...), obligació s'estén al no acollits però que siguin destinataris d'operacions d'aquest règim.\nRespecte l'anotació registral ,es realitzarà en el termini establerts amb caràcter general, tot i que posteriorment s'hagi de complementar la informació quan s'efectuïn els pagaments o cobraments.\no Obligació que en les factures es mencioni expressament la aplicació de " Règim Especial del Criteri de Caixa".\nØ Opció per l'aplicació del prorrata especial:\nEl procediment per optar a la prorrata especial es permet que s'efectuï en la última declaració-liquidació de l'impost corresponent a cada any natural, a excepció d'inici d'activitat o sector diferenciat, que correspondrà al període en que es produeixi.\nMODIFICACIONS DEL REGLAMENT GENERAL DE DESENVOLUPAMENT DE LA LL58/2003 GENERAL TRIBUTARIA, EN MATERIA DE REVISIÓ EN VIA ADMNISTRATIVA. DECRET 520/2003\nØ Es clarifiquen els requisits que han de complir per a que l'Administració Tributaria reconegui el dret a la devolució del els quotes sobre l'Impost del Valor Afegit mal repercutides , especificant quan es considera ingressada la quota repercutida amb resultat a ingressar o en les que no s'ha produït l'ingrés.\nMODIFICACIONS DEL DECRET 1065/2007 Reglament General de les actuacions i els procediments de gestió e inspecció tributària\nØ Modificació de la obligació de declaració d'operacions amb terceres persones . Model (347):\no Queden obligats a presentar aquesta declaració, les comunitat de béns en règim de propietat horitzontal, així com entitats o establiments de caràcter social que hauran de declarar les adquisicions en general de béns o serveis .\no Els subjectes passius inclosos en el règim simplificat d'IVA han d'incloure també la informació de les operacions per les que rebin factura i estiguin registrades en el Llibre de factures rebudes.\no Respecte les operacions del nou règim especial del criteri de caixa, exigeix que es declarin els imports efectivament cobrats o pagats, així com el que es meriten a 31 de desembre de l'any posterior , al que s'hagi produït la operació.\nAquestes operacions figuraran separades, en la declaració de terceres persones i es consignaran tant en l'any que s'hagi efectuat la operació, com l'any en que facin efectius els imports.\no La informació a subministrar, pels acollits al règim especial del criteri de caixa, per les comunitats de béns en règim de propietat horitzontal, i per les operacions afectades pels destinatarisdel criteri de caixa serà de caràcter anual.\no Eliminació de l'import excloent, per obligar a declarar la totalitat de subvencions atorgades per diferents Administracions a una mateixa entitat.\no Separació de les operacions en que es produeixi la inversió del subjecte passiu i les que es vinculin al règim de dipòsit diferent al duaner.\nØ A partir 1 de gener de 2014, sòl estan obligats a informar sobre les operacions incloses en els llibres registres ( model 340) , els subjectes passiu de l'IVA que estiguin inclosos en el registre de devolució mensual.\nLLEI 16/2013 pel que s'estableixen determinades mesures en matèria de fiscalitat mediambiental i s'adopten altres mesures tributaries i financeres\nPassem a citar les principals mesures incorporades:\nMesures que entre en vigor en 01/01/2013 dirigides a evitar la doble deduïbilitat de les pèrdues en un primer moment en la seu de la entitat i en la seu del inversor.\nØ Eliminació del deduïbilitat de pèrdues per deteriorament en cartera, per tant no es podran deduir en l'impost les pèrdues per deteriorament de les participacions d'empreses del grup, multigrup o associades, tant si es tracta d'entitats residents o no. Tampoc seran deduïbles les rendes negatives generades durant el termini d'establiments permanents ubicats en l'estranger ni les rendes negatives obtingudes per empreses membres de una UTE.\nØ S'estableix un règim transitori per la recuperació de les pèrdues per deteriorament , que ja s'han deduït fiscalment, així com nous criteris d'imputació temporal a efectes de diferir la renda negativa, que afecta també al règim especial de consolidació fiscal.\nEn el mateix sentit els règim especial de fusions, escissions, aportacions d'actius i canvi de valors , incorpora una modificació per a minorar la diferencia fiscalment deduïble.\nMesures que es prorroguen pels exercicis 2014 i 2015.\nØ Es mantenen les limitacions en la compensació de bases imposables negatives del 25% o del 50% de la base imposable prèvia, això no afectarà a les quites provinents de convenis de creditors en seu d'un procediment concursal.\nØ Limitació de la deduïbilitat fiscal del Fons de Comerç del 5% a l'1% i dels actius intangibles amb vida útil indefinida ( del 10% al 2%).\nØ Manté el coeficient límit conjunt per les deduccions per incentivar determinades activitats del 25% al 50%.\nØ Es mantenen els tipus incrementats dels pagaments fraccionats, per els període impositius que s'iniciïn en l'any 2014. També es manté l'import mínim del pagament fraccionat per períodes impositius iniciats dins dels anys 2014 i 2015.\nØ Contractes d'arrendament financer, es prorroga la mesura en el senti que no era necessari que les quotes de la recuperació del cost del be, tinguin caràcter creixent o constant.\nØ Es prorroga el règim transitori en relació a la llibertat d'amortització.\nØ S'estableixen bonificacions en l'impost sobre l'increment de valor dels terrenys de naturalesa urbana, en cas de desenvolupament d'activitats declarades d'especial interès o utilitat municipal per concórrer circumstancies socials, culturals , històriques o artístiques.\nØ S'incrementen els tipus de gravamen de l'IBI per exercicis 2014 i 2015.\nØ Nou impost sobre els gasos fluorats d'efecte hivernacle, d'entrada en vigor 01/01/2014.\nEl Departament de Fiscal de COELL us informa de les properes declaracions fiscals:\nTERMINI: 13 DESEMBRE 2013 (PAGAMENT TELEMÀTIC DOMICILIAT)\nTermini per la presentació del pagament fraccionat de l'Impost de Societats, corresponent a l'exercici en curs. Règim General(MODEL 202), règim tributació consolidada (MODEL 222). Les empreses acollides Art. 45.3 LIS (Càlcul del model 202 sobre el balanç a 30/11/13).\n** PRESENTACIÓ DE DECLARACIONS FINS AL 20 DE DESEMBRE, ALTRES FORMES DE PAGAMENT.\nTERMINI: TOT EL MES DE DESEMBRE\nEls subjectes passius de l'Impost de Societats, les societats civils i les entitats de l'art. 35.4 de la Llei 58/2003 (Llei General Tributaria), que deixen d'estar exemptes de l' IAE, per haver superat la xifra de negocis en 1.000.000,00.-€ en l'any 2012, o en cas contrari que es tornar a gaudir de l'exempció per no haver superat el límit esmentat.(MODEL 840).\nRegularització dels possibles canvis d'activitats econòmiques dels epígraf d'IAE (MODEL 036).\nNou Règim Especial del Criteri de Caixa (entrada en vigor el 01/01/2014)\nAcollir-se al NOU RÈGIM ESPECIAL DEL CRITERI DE CAIXA, a tenir en compte que la renuncia tindrà un efecte per un període mínim de tres anys. (MODEL 036).\nRenúncia o revocació d'Estimació Directa Simplificada, Estimació Objectiva i Règim Simplificat d'Agricultura, Ramaderia i Pesca d'IVA per l'exercici 2014 i successius. (Renuncia mòduls) (MODEL 036).\nTots aquells que estan acollits a mòduls recordar els nous límits d'exclusió aprovats al 2012:\n- Les activitats sotmeses a retenció (1%) quedaran excloses si superen els següents límits:\n· Rendiments íntegres sotmesos a retenció siguin superiors a 50.000,00.-€ sempre que representi més del 50% del volum total dels rendiments integres.\n· Rendiments sotmesos a retenció superior 225.000,00.-€ anuals\n- Activitats de la divisió 7 (Transports) el límit de rendiments íntegres es de 300.000,00.-€ anuals.\nDEL VOSTRE INTERÈS:\nSi esteu interessats que us calculem les amortitzacions ens podeu fer arribar les factures de l'any actual i anteriors.\nEs recordar que abans del 17/12/2012 ens podeu sol·licitar un estudi per saber quin règim s'adapta mes a les vostres circumstancies si el Regim Estimació Objectiva o el Regim Estimació Directa Simplificada.\n** Les empreses acollides Art. 45.3 LIS (Càlcul del model 202 sobre el balanç a 30/11/13). Ens podeu fer arribar el Balanç Pèrdues i Guanys abans del 05 de desembre per tal de presentar el model.\nPrograma d'ajuts a inversions empresarials d'alt impacte (RESOLUCIÓ EMO/2232/2013, de 21 d'octubre; DOGC de 29 d'octubre)\nObjecte: Ajuts per a projectes d'inversió realitzats a Catalunya i que es considerin d'alt impacte. Seran considerats projectes d'alt impacte, el projectes tant d'empreses ja establertes a Catalunya com d'empreses no establertes, amb projectes d'inversió d'actius fixes i/o projectes de creació d'ocupació a Catalunya.\nEl termini de presentació de sol·licituds per obtenir els ajuts a inversions empresarials d'alt impacte que preveu aquesta convocatòria és des del 30 d'octubre fins el 19 de desembre de 2013 .\nPer a més informació consulteu el següent enllaç http://portaldogc.gencat.cat/utilsEADOP/PDF/6490/1322842.pdf\nPrograma d'experiència professional per a l'ocupació juvenil a Catalunya Joves per l'ocupació\n(ORDRE EMO/270/2013, de 28 d'octubre, de modificació de l'Ordre EMO/293/2012, de 25 de setembre; DOGC de 4 de novembre). Convocatòria per l'any 2013 i Convocatòria anticipada per l'any 2014\nObjecte: Programa innovador de suport a l'experiència pràctica de les persones joves d'entre 16 i 25 anys desocupades que combina accions d'orientació, tutorització i seguiment individualitzat, formació i adquisició d'experiència professional en empreses i que facilita la seva inserció laboral a les empreses i fomenta el seu retorn al sistema educatiu.\nDestinataris: Persones aturades, d'entre 16 i 25 anys, que no han finalitzat l'ESO o que l'han obtingut però no han continuat amb els estudis postobligatoris.\nEntitats beneficiàries: Segons el tipus d'acció:\na) Per la tutorització, formació i promoció de la participació de les empreses\n· Ajuntaments de Catalunya (o organismes autònoms) corresponents a municipis de més de 30.000 habitants (demarcació de Barcelona) o de més de 20.000 habitants (resta de demarcacions)\n· Consells comarcals i entitats supramunicipals que abastin un territori de més de 20.000 habitants\nb) Adquisició d'experiència professional.- Empreses i entitats i institucions sense afany de lucre seleccionades per les entitats locals.\nActuacions a desenvolupar:\na) Tutorització i acompanyament a la inserció\nb) Formació professionalitzadora necessària per poder desenvolupar les tasques assignades a un determinat lloc de treball i si s'escau, formació per a l'obtenció del títol de graduat en ESO.\nc) Promoció de la participació d'empreses i entitats/ institucions sense afany de lucre.\nd) Experiència professional en empreses i entitats/ institucions sense afany de lucre mitjançant un contracte de treball\nEl SOC subvenciona les actuacions a desenvolupar. Per les actuacions d'experiència professional en empreses subvenciona els contractes de treball subscrits amb els/les joves participants amb una quantia equivalent al salari mínim interprofessional per jornada completa o la part proporcional en funció de la jornada parcial prevista, pels mesos de durada del contracte i amb un màxim de 6 mesos.\nEl termini de presentació de sol·licituds per a les entitats locals per a la realització de les actuacions previstes en els apartats a), b) i c) és fins al 21 de novembre.\nEl termini de presentació de sol·licituds per a les empreses seleccionades per a la realització de l'actuació d'experiència professional serà d'un mes des de la data d'inici del contracte. En tot cas el termini de presentació de sol·licituds finalitzarà el 30 de novembre de 2014.\nPer a més informació consulteu el següent enllaç: http://portaldogc.gencat.cat/utilsEADOP/PDF/6493/1323331.pdf\nCursos de PRL per a diferents especialitats\nCOELL organitza els propers 13, 14, 20 i 21 de desembre un curs de Prevenció de Riscos Laborals (PRL) de 20 hores adreçat a diferents especialitats.\nEl preu del curs és de 180 euros, bonificables per a treballadors en actiu per compte d'altri. Les persones interessades en participar en aquesta acció formativa poden adreçar-se a la Sra. Maria José (mjfarre.formacio@coell.org) trucant al 973 23 21 66.


Consells de maridatge per a aquest estiu - Mercadona\nReceptes d’estiu per maridar amb els nostres vins\nSaps quin és el maridatge de vins adequat per a les teves receptes d’estiu?\nEn aquesta època de l'any, la nostra alimentació s'adapta a la temperatura i el clima. Para atenció a aquests consells per maridar els nostres vins: lambrusco negre, blancs, tinto de verano i sangria. Descobreix les receptes més fresques i lleugeres que harmonitzen millor amb cada un d'ells.\nUn vi ideal amb aperitius, amanides, pasta, pizzes, etc.\nFabricat a Itàlia.\nFresc i afruitat (elaborat amb mora i grosella).\nCal consumir-lo entre 6 i 8 ºC. No s’ha de refredar al congelador.\nPropostes de maridatge\nEl pots acompanyar amb la nostra Pizza fresca Margarida cuita al forn de pedra.\nO preparar tu mateix uns espaguetis amb all i bitxo (per a 2 persones):\nCou 200 g d’espaguetis.\nPica 2 grans d'all molt fins.\nRetira les llavors d'un bitxo i talla’l a làmines.\nEnrosseix l'all i el bitxo en unes 4 cullerades soperes d'oli.\nQuan estiguin daurats, afegeix els espaguetis a la paella i remena.\nAfegeix un parell de cullerades soperes de l'aigua de la cocció fins que l'oli i l'aigua "lliguin" en una crema i la pasta s’acabi de coure al dente.\nUn cop a punt, empolsa-hi julivert acabat de tallar.\nAcompanya els espaguetis amb parmesà ratllat.\nEspecialment indicat per a acompanyar peixos, amanides i aperitius.\nVi de raïm chardonnay.\nSabor afruitat i suau.\nCal prendre’l molt fred.\nCrema d'espàrrecs blancs amb salmó fumat i ous de peix (per a 2 persones):\nEscalfa una ceba fins que redueixi bé, sense enrossir-la. Afegeix-hi un rajolí de vermut o de vi dolç perquè evapori, juntament amb uns 125 ml de nata. Cuina-ho a foc baix uns minuts.\nPosa la barreja en un got de batedora i afegeix-hi 300 g d'espàrrecs blancs prims (sense l'aigua de la conserva).\nTritura-ho tot. Afegeix-hi l'aigua de la conserva fins a aconseguir la textura de la crema que més t’agradi.\nCola-ho i rectifica-ho de sal.\nEn un plat, munta una base de 6 espàrrecs gruixuts (tiges i puntes).\nCulmina-ho amb la crema, 50 g de salmó fumat i ous de peix al gust.\nCucurulls cruixents farcits de tàrtar de salmó i alvocat (per a 2 persones):\nTalla 150 g de llom de salmó cru a daus d'un centímetre i afegeix-hi ratlladura de gingebre i una cullerada de salsa de soja.\nTalla també 150 g de salmó marinat a daus de la mateixa mida i barreja la mateixa proporció amb el salmó cru.\nPrepara una massa en forma de cucurull amb pasta fil·lo: estén els fulls de pasta fil·lo per parelles i unta’ls amb una mica d'oli per les dues cares. Amb unes tisores, talla els fulls en rectangles d'uns 10x15 cm. Enrotlla’ls sobre si mateixos per donar-los forma de cucurull. Posa els cucurulls al forn a 180 ºC, entre 5 i 8 minuts, fins que s’enrosseixin.\nFarceix gairebé tot el cucurull amb la barreja del salmó.\nTritura ½ alvocat amb una mica de wasabi i un rajolí de llimona, fins que quedi una crema.\nAmb una mànega de pastisseria, corona els cucurulls i decora’ls amb cibulet.\nAbadía Mantrús Verdejo\nIdeal per a peixos, mariscs, arrossos, amanides i aperitius.\nVi verdejo amb DO Rueda.\nSabor intens afruitat i amb toc d'acidesa final.\nCorball obert i cuit pel dors amb refregit d'all (per a 2 persones):\nA la safata del forn, posa-hi un llom de corball d'uns 400 g, salpebra’l i afegeix-hi unes gotes d'oli. Fes-lo al forn durant 15 minuts.\nEn una paella, afegeix-hi 3 cullerades soperes d'oli i, a foc mitjà-baix, enrosseix-hi 2 grans d'all laminats sense deixar de remenar. Fora del foc, afegeix-hi un rajolí de vinagre. Reserva-ho.\nQuan treguis el corball del forn, aboca-hi suaument el refregit d'all per sobre, perquè es barregi amb els sucs. Amb una manyopla, aixeca i inclina la safata, i amb una cullera recupera la barreja de la salsa que ha format l'oli amb els sucs del peix per tornar a ruixar el corball en tres o quatre passades.\nRisotto verd d'espinacs i gambes (per a 2 persones):\nPela i escapça 12 gambes mitjanes.\nCou 1 litre de brou de peix.\nPosa aigua a bullir en un cassó, amb una cullerada de sucre i una altra de sal. Quan arrenqui el bull, afegeix-hi 100 g d'espinacs frescos i un manat de julivert, perquè fixin la clorofil·la, durant 20 segons.\nPassa-ho a un bol amb aigua i glaçons, amb una cullerada de sal i una altra de sucre (mateix mètode). Escorre-ho molt bé i tritura-ho fins que quedi una salsa verda intensa.\nPosa una cullerada de mantega en una paella. Afegeix-hi 2 grans d'all picats i la part blanca d'un porro picat.\nPosa-hi una mica de sal, afegeix-hi una fulla de llorer i sofregeix-ho amb el foc molt baix durant 15-20 minuts, fins que es tornin transparents.\nIncorpora-hi 200 g d'arròs i remena-ho bé durant un parell de minuts. Rega-ho amb mig got de vi blanc i segueix remenant fins que s'absorbeixi i s’evapori tot l'alcohol. Fes el mateix amb una cullerada de suc de llimona.\nAboca-hi el brou de peix calent en petites quantitats i, molt a poc a poc, remena l'arròs a mesura que vagi absorbint tot el líquid. Trigarà uns 17 minuts des que comencis a remenar.\nEn l'últim moment, incorpora-hi la salsa verda d'espinacs i julivert. Apuja el foc, sense deixar de remenar, fins que s'evapori l'aigua. Rectifica-ho de sal i pebre. Apaga el foc i ratlla 20 g de formatge curat i una mica de pell de llimona.\nQuan l'arròs estigui a punt, salta mitja culleradeta de gingebre ben picat, afegeix-hi les gambes uns segons i cobreix els plats preparats amb la base del risotto verd.\nTinto de verano llimona 0 % sucre i alcohol\nUna beguda molt versàtil que serveix per acompanyar tot tipus de menjars, per prendre amb l'aperitiu...\nNo té alcohol.\nNo té sucre.\nRefrescant, gust de llimona i dolç.\nA la teva disposició, en format ampolla i també en llauna per portar-lo allà on vulguis còmodament.\nNomés has de comprar una de les nostres truites fresques de patates. Les pots trobar amb ceba o sense.\nO preparar a casa aquesta amanida de pollastre, formatge i alvocat que et proposem (per a 2 persones):\nTalla 300 g de pit de pollastre el més fi possible, salpebra’l i cuina’l en una paella.\nAfegeix al pollastre 2 cogombrets picats ben petits, cibulet al gust picat i 30 g de ceba fregida. Barreja-ho bé.\nAfegeix-hi 150 g de formatge d'untar i rectifica-ho de sal.\nPela ½ alvocat i talla’l a rodanxes.\nEn un bol, afegeix-hi tots els ingredients, barreja’ls i a punt per consumir.\nSangria Casón Histórico\nPer acompanyar tot tipus de menjars, per prendre amb l'aperitiu...\nAromàtica, refrescant i dolça.\n7 graus d'alcohol.\nCal prendre-la molt freda.\nPatates braves (per a 4 persones):\nCou 4 patates amb pell i sal, durant uns 30 o 40 minuts.\nPela-les i fes-les a daus.\nSalta les patates en una paella amb una mica d'oli.\nQuan es comencin a enrossir, afegeix-hi la salsa brava i salta-ho.\nPrepara un allioli amb un ou, all i 200 ml d'oli de gira-sol a la batedora.\nEmplata les patates coronant-les amb allioli i una mica de pebre vermell.\nEnsalada russa (per a 4 persones):\nCou 2 patates i 1 pastanaga amb pell uns 30-40 minuts. Els últims 10 minuts, incorpora-hi un manat de mongetes rodones.\nDeixa-ho refredar i pela les patates i les pastanagues encara tèbies. Barreja les tres verdures remenant amb una forquilla, però sense triturar, perquè la patata lligui.\nPica 4 cogombrets i tàperes al gust. Cou 2 ous i pica’n les clares. Afegeix els cogombrets, les tàperes, les clares picades i 2 llaunes de tonyina a la base de patata i barreja-ho. Afegeix-hi un bon raig d’oli i rectifica-ho de sal. Afegeix-hi una o dues cullerades de maionesa.\nDeixa refredar la barreja a la nevera. A l'hora d’emplatar, cobreix-ho amb més maionesa. Per decorar, empolsa-hi els rovells sobrants de l'ou i acompanya-ho amb bastonets salats.\nHas tastat el nostre gelat Mochi? Gustos de mango, coco i festuc, perfectes per al colofó de qualsevol àpat o aperitiu.\nRecepta d'amanida d'arròs amb pebrot


Aquest dijous l'Associació Turística d'Apartaments (ATA) ha celebrat el seu VI simposi a La Bisbal on s'ha analitzat la situació del sector. Un àmbit econòmic que podríem dir que ha sobreviscut la temporada, amb un dels pitjors estius dels últims anys però preveu una bona temporada 2014\nAquest optimisme ha estat refermat pel conseller d'Ocupació i Empresa, Felip Puig, que ha assegurat que l'economia ha tocat fons i que a partir d'ara només es pot anar endavant. Puig ha fet una crida a innovar i a millorar la coordinació entre el sector públic i el privat.\nEl simposi ha tingut la participació d'un centenar de persones i ha tractat sobre com regularitzar l'intrusisme al sector, com dinamitzar-lo i fer arribar la promoció a més canals. Precisament els pisos pirata i els establiments sense regulartizar són el cavall de batalla de l'Associació Turística d'Apartaments que està pressionant perquè s'acabi amb aquesta pràctica.\nDe moment la detecció i regularització d'aquests pisos turísitics va més lenta del que es preveia per problemes de coordinació i traspàs de la informació entre ajuntaments i Generalitat. Es calcula que abans d'iniciar-se aquest procés de regularització hi havia uns 50.000 apartaments il·legals només a les Comarques Gironines.\nL'Associació turística d'apartaments confia que a finals d'estiu s'haurà regulartizat tota l'oferta d'apartaments i habitatges turístics (10-05-2013)


“Casa de Luna” – 14 de maig – Catalans on the PCT\nCasa de Luna és un vòrtex, un vòrtex que t’atrapa i et transporta a un paradís hippie propi dels anys seixanta. Amb l’esperança d’arribar a aquest indret, vam ser capaços de reunir les forces necessàries per fer les 24 milles (38’6 km) que separen Casa de Luna de Hikerheaven, on havíem passat la nit. Tot i que les darreres milles van ser un infern i que vam arribar de nit entrada, la sort estava de part nostra i vam aconseguir trobar un “hitchiking” que ens portés fins la casa en un tres i no res.\nCasa de Luna no va decebre. Tan bon punt vam arribar, ens esperava el plat estrella de la casa, la “taco salad”. Aquesta delícia consisteix en una base de natxos als que cadascú pot afegir tants ingredients extres i salses com vulgui.\nLa nostra estància a Casa de Luna va consistir en intentar escapar-nos de l’olor permanent de marihuana, les camises hawaianes, les bodes falses d’americans extremadament borratxos i de pancakes, molts pancakes. Finalment, 24 hores després d’arribar i d’una segona dosi de taco salad, vam aconseguir escapar del vòrtex i tornar a la ruta quan ja tornava a ser negra nit.


vocabulari | Arxiu de Vistabella del Maestrat | Pàgina 2\nTir al plat mirant a Benafigos\nCada mes d’agost el llibret del programa de festes patronals repeteix des de sempre a Vistabella un binomi: bous i ball, com a sinònims de festa.\nLa introducció d’activitats per a xiquetes i xiquets, i per a gent major, i l’augment de la participació de les dones de manera activa són algunes variants positives dels darrers cinquanta anys.\nL’any 1970 la comissió de festes estava formada per 11 hòmens, dels quals 2 eren de l’Ajuntament, i el llibret del programa tenia 10 pàgines. L’any 2018 la comissió són 5 dones i 5 hòmens, la presideix una dona, i el programa té 130 fulls.\nTambé ha canviat l’apartat de concursos: al clàssic de pilota valenciana, que ja es feia el 1970, se li han afegit els concursos de paelles, els de joc de cartes de guinyot i de botifarra, el de coques i de tapes, i el de disfresses en grup.\nPerò el programa de 1970 va oferir una novetat: el concurs de tir al plat. Una proposta pensada en la gran quantitat de caçadors amb llicència d’arma de la població. L’expectació va ser evident, i va guanyar Manolo de La Solaneta.\nFoto Carmen de Cabanes [Concurs de tir al plat] 30/agost/1970 Arxiu de Vistabella. Fons familiar Maria i Celia Miralles Salvador\nAquesta entrada va ser publicada a Fotografia, vocabulari i etiquetada concurs, festes, veïns, vocabulari el 24 Agost, 2018 per Elvira Safont.\nDiu el diccionari normatiu de la llengua valenciana que la falda és la “part del vestit exterior de la dona que va de la cintura en avall i cobrix les cames o una part d’estes”. També accepta les variants faldilla, que al nostre territori no tenim per costum usar, i faldeta o faldetes, paraula amb que nosaltres designem les grosses i llargues faldes que vestien les nostres ueles.\nL’evolució de la vestimenta de les dones va abandonar la grossària de la roba i va destapar els caps de mocadors. Les faldes van guanyar a les faldetes i se van emportar per davant les sinagües i els vions, que van parar dins les caixes i només ixen de festa en comptades ocasions.\nPerò la societat ha evolucionat poc: segueix sent heteropatriarcal i el diccionari de la llengua, redactat per hòmens, replega acepcions de gènere que associen les peces de roba de les dones amb la debilitat i amb qualitats negatives. El diccionari recull que un home sinagües és un home fluix i condescendent, o un marit que es deixa governar per la dona; també replega que un faldetes és un home efeminat. Al nostre territori ara les dones només porten faldetes a les festes, però la llengua segueix perpetuant una realitat injusta. I ho tenim tant assumit que no llegim que és un insult.\nLes faldetes i la llengua tenen coses amagades.\n[Faldetes al carrer del Mur] c.1951 Arxiu de Vistabella. Fons familiar Rafel Fabregat Prats\nAquesta entrada va ser publicada a Fotografia, vocabulari i etiquetada carrer del Mur, carrers, dones, indumentària, peces de vestir, roba, veïns, vocabulari el 13 Juliol, 2018 per Elvira Safont.\nTreure rotllo de Sant Antoni\nEls clavaris de Sant Antoni. Foto d’Àngels Olaria Ibañez. c.2000\nEl cercle és la figura perfecta, perquè no té principi ni fi, és etern. Com els rotllos de Sant Antoni.\nEn moltes cultures els cercles representen el sol, o a déu, i és que el seu component màgic és evident: la natura recrea com una roda les estacions sense parar, i la humanitat feia cercles de pedra per espantar els mals esperits abans que hi hagueren sants.\nPer això Sant Antoni queda protegit, tancat dins el cercle del seu fantàstic rotllo fet de pa i llavoretes d’anissets. Un rotllo senzill i discret, però sagrat perquè té la força de mantindre unida la comunitat: cada gener tots mengem del mateix pa, i persones i animals quedem emparats com el santet, tenim un premi al final del trajecte de fogueres purificadores.\nMentre hi hague un clavari disposat a passejar una nit de gener la imatge de Sant Antoni, n’hi haurà gent que voltarà les fogueres i farà una filera d’animals per treure rotllo a la porta de la Sala de la Vila. I un any més seguirem vius i protegits com a poble.\nVisca el rotllo de Sant Antoni!\nMiguel Tena, majoral de Sant Antoni 2018\nLaura Tena. Sant Antoni 2018\nAquesta entrada va ser publicada a Patrimoni immaterial, vocabulari i etiquetada animals, festa, hivern, pa, patrimoni inmaterial, rotllo, Sant Antoni, vocabulari el 26 gener, 2018 per Elvira Safont.\nEl nostre territori és terra de frontera, per això compartim paraules mesclades en els nostres veïns de parla castellana: a Villahermosa de les manzanas en diuen pomas i a Vistabella del pic en diem pico. El pico DE Penyagolosa. Però que el nom pico sigue masculí no vol dir que el nom Penyagolosa també ho sigue.\nLa tradició oral que hem heretat dels nostres avantpassats es refereix a Penyagolosa en femení, com a muntanya i com a penya: les terres DE Penyagolosa, els pins DE Penyagolosa, a prop DE Penyagolosa, està aboirat A Penyagolosa o està nevant A Penyagolosa… perquè sempre que Penyagolosa com a topònim va assoles és del gènere femení.\nEn les jornades de l’UJI “Paisatge, etnografia i rituals a Penyagolosa” el juliol del 2015, el filòleg Jesús Bernat ja va denunciar aquesta confusió. La seua comunicació posava de manifest la desídia de l’administració en l’ús dels rètols oficials que no respecten el valor patrimonial dels topònims com a notaris del paisatge.\n[Una gran senyora] Foto Jesús Bernat Agut\nEl turisme i l’excursionisme -benvinguts però foranis- han errat el gènere de Penyagolosa perquè han confós el gènere de la paraula “pico” amb el gènere del nom “Penyagolosa”, i per això han començat a aparèixer uns benintencionats però equivocats AL i DEL al costat de Penyagolosa (Camins del Penyagolosa, Aplec del Penyagolosa, Mancomunitat del Penyagolosa…) I ens estan arraconant: mentre les errades vénen de fora s’entenen però s’han escampat com taca d’oli i ara ja ixen des del mateix territori. Anem de cap a perdre la nostra herència, estem oblidant el fet que vivim a les faldes i els peus d’una gran senyora!\nAçò és un crit d’auxili. Des de dins del territori DE Penyagolosa reivindiquem el gènere femení DE Penyagolosa i encoratgem als que van A Penyagolosa, als que estimem i parlen DE Penyagolosa a respectar la idiosincràcia de la seua naturalesa femenina, la que li van atorgar els nostres avantpassats. Redéu!\nAquesta entrada va ser publicada a vocabulari i etiquetada Penyagolosa, vocabulari el 14 Mai, 2017 per Elvira Safont.\nDa nobis salutem et pacem et pluviam de Caelis.\nSe done a saber maig 2020\nSe done a saber abril 2020\nSe done a saber març 2020\nDemaneu SAMARRETES 10 EUROS:\nFons audiovisuals dels pobles del Maestrat\n8 de març. Pels drets de les dones\nPersones i llocs de Penyagolosa\nBombardeig STUKA a TV3\nAnís o conyac\nUna matxà en mandilà per Sant Antoni festejar


Diapos de Kènia – Xevi Bardolet i Mayola\nDiapos de Kènia\nGràcies a tots els que de mica en mica aneu espiant aquest bloc, que ni jo mateix sé en què s’està convertint. Avui exerciré de santperenc de pro per deixar més dades a la carpeta "Local" i ja us aviso que la setmana que ve encara més, perquè tenim la festa major a tocar i n’he de fer propaganda.\nD’entrada, aquest cap de setmana tenim una prèvia amb la celebració del 2n aniversari de la remodelació del Casal Cultural i Recreatiu, que ve a ser el local social dels joves del poble. I comença aquest divendres amb una passada de diapositives d’un viatge a Kènia que va fer l’any passat el meu amic Roger Vaqué. Va ser el seu viatge de nuvis, però en comptes de portar fotos de la dona només hi veus que lleons, tigres, elefants i girafes.\nLi agrada molt la fotografia i en té de maques, el punyetero. Temps enrere se’n va anar a Islàndia i va fer el mateix. I fa pocs dies acaba de tornar de l’Índia, de manera que l’any que ve ens tocarà veure aquest, suposo.\nJo, si hagués de passar fotos de les vacances d’aquest any només en tindria de Menorca, del Renault Modus que vam llogar, dels bars i restaurants del port de Ciutadella, d’unes quantes cales que ens vam patejar, de la cova d’en Xoroi i de la torreta que vam llogar a cala Blanca, que era molt maca.\nAixò d’aquest divendres a Sant Pere és a 2/4 de 10 del vespre. Si no hi sabeu, veureu que des de la Guia Michelin a Sant Pere s’hi pot arribar fins i tot venint de Moscú, o sigui que no hi ha excusa.\nAutor xevibardoletPublicat el 14 Setembre, 2006 Categories Contraportades d'EL 9 NOU\nAnterior Entrada anterior: Una bona nit\nSegüent Entrada següent: Els sense número


La Pezina Livigno Itàlia - Ofertes d'hotels amb els MILLORS DESCOMPTES EN LÍNIA\nVia Sant'Antoni 94/b, Centro, Livigno, Itàlia, 23030 - Veure al mapa\nMés informació sobre La Pezina\nPer als viatgers què vulguin captar les imatges i els sons de Livigno, La Pezina és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Pezina també ofereix moltes instal.lacions per enriquir la seva estada a Livigno. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de La Pezina es reflexa en cada habitació. calefacció, balcó/terrassa, aparell de televisió LCD/pantalla de plasma, TV satèl•lit/cable, cuina americana són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a La Pezina.\nEn arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. L’allotjament no disposa de recepció. Podeu recollir les claus a: Via Ostaria 357, 23030 Livigno.\nTots els tipus de viatgers (4)Viatgers en solitari (1)Famílies amb infants petits (2)Famílies amb infants grans (1)Grups (1)


Mecanizados de piezas, Mecanizados CACE\nUna petita mostra d'algunes peces desenvolupades en Mecanizados Cace.\nEls nostres operaris duen a terme la seva feina amb professionalitat per aconseguir els millors resultats.\nLlegeix més sobre nosaltres, per veure els serveis que podem oferir ... Serveis\nContacta amb nosaltres per a rebre un tracte personalitzat ... Contactar\nEn Mecanizados CACE, S.L. treballem per als principals sectors, farmacèutic, alimentari indústria química, laboratoris, packaging i maquinària per a la indústria en general. Fabriquem segons demanda del client, prototips,peces unitàries, sèries curtes i llargues, i conjunts muntats.\nTreballem amb diferents tipus de matèria primera, sempre certificada i comprada a proveïdors homologats, acers, acers inoxidables, aluminis, plàstics tècnics, coures, llautons etc.\nA més, per poder oferir un servei complet, subcontractem tractaments tèrmics i superficials, sempre a proveïdors homologats.\nPeça de Mecanizados Cace\nA la nostra oficina tècnica comptem amb els sistemes més avançats en CAD-CAM-CAE, diferents programaris i traductors de plànols.\nPer a tots els processos de fabricació, el nostre equip de professionals estudia i presenta la millor proposta, elabora plans, programes, fulls de ruta i processos, determina eines i útils per a la fabricació, i estableixen plans de control intermedis i finals.\nDiseny de Mecanizados Cace\nDes de l'any 2003, Mecanitzats CACE, S.L. compta amb un Sistema de Gestió de la Qualitat certificat d'acord amb la norma ISO 9001.\nEstem en continu desenvolupament, invertim en formació i en eines i maquinària d'última generació, un dels nostres principals objectius és la millora contínua de les nostres capacitats i resultats.\nEl nostre departament de Qualitat disposa d'un gran llistat d'Instruments de Mesura, tots els equips estan controlats i calibrats segons el nostre pla de calibratge. Alguns dels nostres instruments de mesura són:\nMàquina de mesura video 3D TESA VISIO 300 GL CNC\nMàquina de mesura per coordenadas CRYSA APEX C\nMicrómetros interiors i exteriors\nCalibres tampó P / NP cilíndrics i roscats\nCopyright © 2014 Mecanizados Cace S.L


Fita: Una volva de neu a Montserrat\nUna volva de neu a Montserrat\nNo fa gaires anys vaig passar un matí del dia de Santa Llúcia a Montserrat, concretament el del 2005. Feia fred i el cel, encara que ennuvolat era totalment blanc, sense núvols amenaçadors. Lluny de la Basílica s’hi respirava l’habitual pau de Montserrat.\nEls que creuen en la Mare de Déu diuen que la sensació de benestar d’aquelles muntanyes és gràcies a ella. D’altres persones, que creuen en forces esotèriques ho atribueixen a les energies positives de les que Montserrat diuen que n’és ple. En aquests temes també sóc agnòstic, si bé reconec que a vegades, a Montserrat he tingut sensacions místiques i misterioses.\nAquell any el fred era obedient a la nadala “El desembre congelat” i alguns tolls d’aigua del camí dels Degotalls estaven glaçats, i s'havien format caramells. Un pit-roig se’m va acostar, demanant l’esmorzar. Altres vegades amb aquest mateix ocell, o amb un altre, hem compartit l’esmorzar: jo l’entrepà i ell les molles. "Avui no porto res" - li dic - "però compraré coca a la botiga del Monestir i tornaré a donar-te les teves molles."\nAnava pensant en una persona estimada que estava molt malalta, i conscient o inconscientment li vaig demanar a la Moreneta que intercedís per ella. Alguns agnòstics i ateus a vegades fem coses incoherents, com aquell que només se’n recorda de Santa Bàrbara quan trona. I em vaig trobar al Cambril demanant per ella. Que si la seva malaltia no tenia solució, almenys deixés de patir. Malgrat la meva manca de creences, no em sento indiferent davant d’aquesta imatge. Suposo que és el solatge de fe que en ella hi han deixat els nostres avantpassats.\nTal com vaig prometre a l’ocellet, vaig tornar als Degotalls amb la coca, però el pit-roig no va aparèixer per més que el cridava amb xiulets molt suaus.\nMés tard anant per un dels camins mil·lenaris de Montserrat, en un espai que s’eixampla, una volva de neu davallava pel meu davant i va caure als meus peus. M’agrada veure nevar i vaig mirar el cel esperant veure com començava la nevada. No va ser així, aquell floc era únic i solitari. Em vaig ajupir per observar com es fonia. Quan aquella diminuta forma de cristall flonjo es va desfer ja no m’hi vaig estar gaire estona, era la una de la tarda i m’esperaven a casa a dinar.\nEn arribar a casa vaig posar un disc de l’Escolania de Montserrat. A més a més del Virolai i la Salve, els Escolans han enregistrat també moltes cançons, com la “Mort de l’escolà” i el “Cant dels ocells”, que sempre emocionen. En la versió de l’Escolania hi ha un fragment que explica que l’Infant tremola en braços de Maria. Els creients quan moren tenen l’esperança de ser rebuts al cel, als braços de la Mare de Déu. Seria bonic que en aquell instant en què probablement ens sentirem tan desemparats, ens rebés una mare.\nA la tarda en arribar a l’Hospital ens van comunicar que la nostra persona estimada havia mort aquella mateixa tarda. A la una.\nPublicat per xavier pujol a 13:46\nXavier Pàmies 20 de desembre de 2017, a les 9:10\nHe fet servir el terme "cristall flonjo" en una traducció, i per saber si era d'un cert ús he consultat al Google com acostumo a fer. Això m'ha portat a aquesta entrada de blog, i me l'he acabat llegint. És un relat tan delicat com aquella volva de neu.\nxavier pujol 20 de gener de 2020, a les 12:45\nEl dia de Santa Llúcia del 2017, va fer 12 anys de la mort de l'Antònia Guarch, que ens va deixar amb només 48 anys.\nLa seguim recordant, amb pena i molta tendresa.


Comprar SAFATA DE CREACIÓ AMB PEGS FANTACOLOR, materials de constru...\n> Tots els productes>Material de construcció i circuits de boles>SAFATA DE CREACIÓ AMB PEGS FANTACOLOR\nSAFATA DE CREACIÓ AMB PEGS FANTACOLOR\nEl conunt Fanta Color està pensat per estimular el joc d’encaix i creació gràcies als pegs, petits claus amb cap arrodonit que conformen patrons i imatges mentre els col·loquem a la safata de creació!\nAquesta safata troquelada ens permetrà crear a partir de l’encaix dels pegs, aquests petits clauets amb la cabota arrodonida. Aquest conjunt inclou 160 peces, entre les quals un alçador per a la safata. Podrem iniciar-nos creant sanefes o seriacions, per després desenvolupar la creativitat imaginant milers de figures a partir de punts.\nUn material fantàstic per a l’aula i també per casa!\nInclou: 160 pegs, 1 base, un alçador, una pantalla troquelada.


És incomprensible que un partit de govern, com el PP, no entengui que, en certes qüestions, els interessos generals se situen per sobre del «com pitjor, millor»\n05 de de juny del 2020. 18:32\nL’actitud del Partit Popular, més o menys explícita, però evident, sobre la posició davant la Unió Europea, em trasllada a episodis similars del passat i, el pitjor, amenaça d’enfosquir encara més el nostre horitzó polític.\nEn concret, la iniciativa d’emissió de 750.000 milions en deute de la UE constitueix una excel·lent notícia per als interessos generals d’Espanya i, al seu torn, representa un avenç molt notable en la consolidació del projecte europeu. Uns fons que, principalment, s’hauran d’orientar a reconstruir el teixit productiu castigat per la crisi. Una excel·lent notícia per a la nostra economia i societat.\nAfortunadament, s’ha imposat la racionalitat, a l’assumir que, d’una altra manera, el mercat únic europeu, que tant beneficia els països centrals de la Unió, podria saltar pels aires. A aquesta esmentada sensatesa també hi haurà contribuït l’encara recent record de les atziagues conseqüències de la feble i tardana resposta europea a la crisi financera del 2008. No obstant, des de les files populars, no poden dissimular la seva incomoditat, ja que preferirien que Europa ens escarmentés amb una intervenció en tota regla.\nSenzillament incomprensible que un partit de govern, que ha presidit el país durant quatre legislatures, no entengui que, en certes qüestions, els interessos generals se situen per sobre de la dinàmica destructiva del «com pitjor, millor».\nUn pot indignar-se, però els que ja tenim una certa edat no podem sorprendre’ns, ja que som davant d’actituds que ja es van donar en altres moments molt determinants. Així, el 1986, en ocasió del referèndum sobre la permanència en l’OTAN, que simbolitzava l’encaix definitiu d’Espanya al món obert i democràtic, i com a càstig a la posició d’un PSOE mutant però coherent amb les dinàmiques polítiques de les dècades precedents, els populars de Manuel Fraga van optar per anar a la contra, malgrat ser defensors del vincle atlàntic. El mateix passava en el món econòmic, en què només el Cercle d’Economia, amb Enrique Corominas al capdavant, va demanar, amb encert, el vot favorable.\nNovament, fa una dècada, en els moments més dramàtics de la crisi de l’euro, en què la nostra permanència en la mateixa moneda única requeria la inevitable aprovació del sostre de deute, va ser CiU, especialment els de Duran i Lleida, els que amb la seva abstenció van evitar entrar en paradors tan desconeguts com dramàtics. L’aspiració dels populars era la caiguda del govern socialista, al preu que fos.\nPer sobre de les legítimes confrontacions partidistes, hi ha moments determinants en què s’ha de posar a prova el que ve a dir-se el sentit d’Estat. Les circumstàncies d’avui demanden el màxim compromís dels partits polítics amb la posició espanyola davant la Unió Europea i la seva proposta de deute mancomunat. D’aquesta depenem, avui, en molt bona part, ciutadans i empreses. Ja arribarà el moment en què ens correspongui premiar o castigar a les urnes.\nPP Unió Europea


Elsa 2018-10-28 13:30:14 UTC #786\nEl llaç groc,les vies i els espàrrecs i altres novetats\nJosep_Lopez 2018-10-28 13:44:44 UTC #787\nIMG_20181028_144541_871.jpg1280x853 154 KB\ncesc 2018-10-28 14:07:14 UTC #788\nElsa 2018-10-28 14:11:00 UTC #789\n3 octubre de 2017 ·\nPuc aixecar-me del terra,\nI me’l posaré a l’orella,\nPerquè som un poble ferm,\nEl més bonic de la terra,\ncesc 2018-10-28 14:13:38 UTC #790\nÉs molt antic, el va escriure a l'any 201. Que fort!\nElsa 2018-10-28 14:19:18 UTC #791\nJa ho diuen ja els Ñols, que Ñ té mils i mils d'anys.\nPerò al 201 abans o desprès de Crist, ja hi havia Catalines demanant Referèndums amb clavells a la boca.\nO a l'orella\nimage.png1020x840 443 KB\ncesc 2018-10-28 14:25:42 UTC #792\npangea copia.jpg600x600 286 KB\nElsa 2018-10-28 14:35:11 UTC #793\n@Montse70438403,estic molt d'acord amb tu.\nL'anàlisi d'en Barbeta, molt encertat.\nLlàstima que no es farà,perquè seria realment un cop fort per Ñ.\nL'altre, en Vendrell, si que es interessant també, però efectivament té molt regust,per no dir fortor, a ERC.\nSerà que jo no hi visc,però no acabo d'entendre com gent fills d'emigrants però ells mateixos nascuts aquí,gent de 30,40,50 anys, s'espantin al veure estelades.\nPer molt castellanoparlants que siguin.\nDiferent per la primera generació, els que van venir ells.Però tampoc entenc el seu teòric espant,per que si porten tants anys aquí, ja saben que els parlem castellà només que obren la boca. i que els hem respectat sempre.\nNomés quatre ressentits es poden espantar.I quan dic quatre, vull dir quaranta mil...\nElsa 2018-10-28 15:13:53 UTC #794\nLas personas con “pecholobo” obtendrán automáticamente la nacionalidad española\nNuriav65 2018-10-28 15:26:55 UTC #795\nMolt sexy, però vigila no surtis volant amb aquest casc d’astronauta\nElsa 2018-10-28 15:30:13 UTC #796\nTanta història amb enretirar plaques franquistes i al puto mig de la Diagonal hi ha un hotel que es diu Juan Carlos I.\n3:11 PM - 26 Oct 2018\nPila 2018-10-28 15:32:03 UTC #797\nHo ha penjat al WhatsApp l'Alba.\nIMG-20181028-WA0020.jpg640x1136 79.9 KB\nI la reforma laboral de juliol de 2012 ja va ser un viatje pel túnel del temps, a on drets laborals varen anar a pendre pel cul de cop.\nUna feinada de generacions per aconseguir, tampoc tirem molts cohets, perquè en aquest putupaís els sindicats s'han venut a base de bé...a qui els ha convingut..., doncs com deia, lo poquet que s'havia aconseguit amb tant d'esforç, pim pam pum de cop 40 anys enrrere!!\nI la majoria d' aquests treballadors putejats...\nA qui voten ara mateix:\nDoncs a Ciutadans !!\nAquí al voltant de Barcelona, el famós cinturó vermell, votants d'esquerres voten Ciutadans\nNo em direu que això i tot lo que ens està passant no és un gran joc dels disvarats!?\nSurrealisme en estat pur\nPerò ja veureu aquesta gestació d'ara en el futur el resultat que tindrà:\nElsa 2018-10-28 15:35:07 UTC #798\nTic contenti , que avui et veig més animada.\nEl Camp Nou rep el Madrid reclamant la llibertat dels presos polítics elnacional.cat/ca/esports/bar…\n3:32 PM - 28 Oct 2018\nElsa 2018-10-28 15:50:42 UTC #799\nmireia 2018-10-28 16:18:05 UTC #800\nIMG_20181028_171710.jpg968x477 126 KB\nNuriav65 2018-10-28 16:22:43 UTC #801\nBernat Dedéu (BernatDedeu)\nSobretot, no voteu al Graupera. Ha pensat massa Barcelona. És capaç d'ordir tres subordinades sense perdre's. Ve de… twitter.com/i/web/status/1…\n10:19 AM - 28 Oct 2018\nNuriav65 2018-10-28 17:54:10 UTC #802\nHe anat xino -xano amb el Roger fins la Ciutadella on he posat uns 10 llaços . Abans ho he fet al meu monument i després a l’estatua del Companys que hi ha a prop. Tot això ve per dir que he entrat dins dels parc per parlar amb els de l’Acampada pel tema del registre del vot, però no hi eren! amb el que m’ha costat arribar-hi amb la cadira ja que el terra estava una mica enfangat. No sé si tornaran. Potser han quedat ben remullats\nNuriav65 2018-10-28 17:56:48 UTC #803\nAvui ETB2 estrena el documentari ‘Monarquia: un negoci rendible’ vilaweb.cat/noticies/etb2-…\n1:38 PM - 28 Oct 2018\nNuriav65 2018-10-28 17:57:49 UTC #804\nInsultos a Xavier Sardà y Jordi Évole por sus críticas al independentismo - Voz Libre paper.li/naxoxan/150938… #1oct\n5:56 PM - 28 Oct 2018\nNuriav65 2018-10-28 17:58:50 UTC #805\nQuina set que tinc, sort que arriba el gintònic!


El PDECat debat la incompatibilitat de càrrecs de l'alcalde de Besalú - Diari de Girona\nEl PDECat debat la incompatibilitat de càrrecs de l'alcalde de Besalú\nSectors del partit reclamen un pla per fer complir aquest punt, que obligaria Guinó a deixar el seu escó o l'alcaldia\nefe/ddg | girona 24.11.2016 | 11:13\nEl debat sobre les incompatibilitats de càrrecs en la direcció del Partit Demòcrata Europeu Català (PDECat) està tensant els preparatius del primer Consell Nacional de la formació, que se celebrarà aquest dissabte a Barcelona. Segons diverses fonts del partit consultades per Efe, sectors del PDECat reclamen a la direcció que inclogui en l'ordre del dia de la cita un pla per complir amb el règim d'incompatibilitats que recullen els estatuts, que obligarien a cinc membres de la direcció a deixar un dels càrrecs institucionals que ostenten. Un d'aquests cinc és el diputat al Parlament i alcalde de Besalú, Lluís Guinó.\nDe fet, la celebració del primer Consell Nacional és la culminació del procés de refundació de CDC que va tenir el seu punt àlgid al congrés del juliol, quan també va ser elegida la direcció executiva, capitanejada per Marta Pascal i David Bonvehí, al costat d'Artur Mas com a president i Neus Munté com a vicepresidenta. Un procés que no va estar absent de disputes entre les famílies convergents, tant en la configuració de les candidatures per dirigir el partit com en la negociació de les incompatibilitats que es van aprovar a la matinada de la segona jornada del congrés.\nEn concret, els estatuts estableixen que els dirigents poden ostentar un màxim de dos càrrecs –siguin orgànics o electes– i, en el cas dels 12 membres de la direcció executiva, només se'ls permet un càrrec si l'altre és una responsabilitat dins del Govern. Els afectats són l'alcalde de Valls i diputat, Albert Batet, la seva companya d'escó i alcaldessa de Calella (Maresme), Montserrat Candini, la directora general de Coordinació Interdepartamental del Govern, Elsa Artadi, així com l'alcalde de Besalú i diputat gironí, Lluís Guinó. En el cas del president o vicepresident del partit, es permet un màxim de dos càrrecs, la qual cosa obligaria Munté, que és la consellera de la Presidència, a deixar el seu escó al Parlament.\nTermini de sis mesos\nA les primàries del 23 de juliol, la direcció es va fixar un termini de sis mesos perquè els que quedessin afectats renunciessin a algun dels càrrecs, però de moment ningú ha fet el pas. Segons les fonts consultades per Efe, sectors del partit preveuen alçar la veu en el Consell Nacional –sigui intervenint en el torn de precs i preguntes o mitjançant una proposta de resolució– per exigir que es compleixi el règim d'incompatibilitats si no hi ha cap anunci, en aquest punt, per part de la direcció.


Neofòbia i neolatria – La casa en obres\nNeofòbia i neolatria\nPublicat el 31 Agost, 2009 8 Octubre, 2009 per RG\nContemplades des del nostre punt de vista fascinat per la novetat, les cultures antigues es revelen profundament neòfobes. Hi ha centenars d’indicis en aquest sentit. Hesíode troba que una de les grans desgràcies de la humanitat és que els fills ja no s’assemblin als pares. Tramar «coses noves», en grec i en llatí, és preparar revolucions que subverteixen l’ordre bo o desdir-se de compromisos adquirits: el pervers Catilina és rerum nouarum cupidus. Ara, com que una cultura mai no pot evitar del tot que es produeixin innovacions, cal buscar mecanismes per assimilar-les. Per als antics, el pensament mític podia fer justament aquesta funció: camuflar la novetat d’allò que acabava d’aparèixer incorporant-ho en el relat dels orígens.\nSobre aquest rerefons, es fa comprensible el judici de Plutarc sobre el Partenó i les altres obres que va fer construir Pèricles, però també hi trobem un to en certa manera sorprenent:\n«En la seva bellesa cadascuna d’elles ja féu aleshores de seguida l’efecte d’antiga; però en la frescor del seu vigor encara avui sembla recent i acabada de fer: talment hi brilla com una perpètua flor de novetat, que en conserva l’aparença intacta del temps, com si aquestes obres tinguessin infós un esperit sempre verd i una ànima ignoradora de la vellura.» (trad. Carles Riba, FBM)\nPlutarc no fa servir, naturalment, la paraula clàssic, però la seva formulació s’apropa molt al concepte que, sota aquest nom, van formar-se els europeus molts segles més tard. L’obra emblemàtica, ja en el moment de la seva construcció, s’integra en una temporalitat diferent; per més recent que sigui, es mostra antiga. Alhora, aquesta antigor no s’equipara de cap manera amb una manca de vitalitat: l’obra memorable sempre diu coses noves. Friedrich Schlegel afirmarà que un escrit clàssic «mai no s’acaba de comprendre del tot», perquè sempre se’n poden desprendre sentits diferents dels tradicionals.\nEl passatge de Plutarc és representatiu del seu temps, però alhora estranyament premonitori; Schlegel ja escriu en una època en què s’ha invertit la valoració habitual de la innovació. La neolatria, però, no es manifesta amb contundència fins una mica més endavant: per exemple, quan Salvador Dalí creu que val la pena recordar als mandarins que el Partenó no fou construït en ruïnes.\nPosted in art, literatura gregaEtiquetat art, clàssic, Dalí, innovació, neofòbia, neolatria, novetat, Pèricles, Plutarc, Schlegel


Alcaldes de pobles de la Llosa del Cavall alerten de la velocitat dels motoristes - Regió7 :: El Diari de la Catalunya Central\nAlcaldes de pobles de la Llosa del Cavall alerten de la velocitat dels motoristes\nEls Mossos incrementen els controls a la carretera del Solsonès, una de les preferides pels pilots\nabel gallardo soto solsona 02.05.2019 | 00:14\nMotorista ahir al matí a la carretera de la Llosa del Cavall, que connecta Sant Llorenç i Solsona martí pons\nMotorista ahir al matí a la carretera de la Llosa del Cavall, que connecta Sant Llorenç i Solsona\nVan a tot gas. Alguns motoristes que corren per la carretera de la Llosa del Cavall assoleixen velocitats que posen en risc la seva integritat i la dels altres usuaris, segons alcaldes de la zona. Els revolts que hi ha la converteixen en una de les preferides pels amants de les dues rodes. Els caps de setmana s'hi concentren grups de motoristes per fer rutes, i els alcaldes dels municipis per on passa la carretera alerten de l'actitud temerària d'alguns que decideixen experimentar l'emoció d'accelerar.\nNo només a la via que connecta Sant Llorenç i Solsona hi ha una alta presència de motos els caps de setmana, sinó que en altres carreteres secundàries de la comarca n'hi solen haver pel mateix motiu, perquè hi ha revolts que els atrauen. «Els caps de setmana hi ha una invasió de motos. A Internet és fàcil veure vídeos i pàgines web per a aficionats que recomanen aquesta carretera perquè és divertida i hi ha revolts que són pronunciats», explica l'alcalde de Sant Llorenç de Morunys, Francesc Xavier Mas. L'alcalde reconeix que és bo per al poble la presència de motoristes perquè molts hi paren a esmorzar, però assegura que hi ha grups, tot i especificar que no són la majoria, que excedeixen el límit de velocitat. «El cert és que, davant la presència policial, els motoristes segueixen les normes de circulació. Per això és important que hi siguin», indica.\nL'alcalde de Guixers, Marià Chaure, també opina que és important la presència dels Mossos d'Esquadra per evitar accidents. Explica que periòdicament n'hi ha, encara que no tots acabin amb conseqüències greus. Davant l'increment de la sinistralitat de motoristes a les comarques centrals (hi ha hagut cinc víctimes mortals aquest any), els Mossos d'Esquadra han incrementat la vigilància en aquesta carretera i altres de la zona.\nL'alcalde de Navès, Josep Maria Casafont, ha alertat la policia catalana de la quantitat de motoristes i de la velocitat a la qual circulen: «A part de la Llosa del Cavall, també van molt a la C-26. És perillós per a tothom. A vegades hi ha accidents, tot i no que tots són greus».\nEn els controls, els agents es col·loquen en punts estratègics, aturen els motoristes per demanar-los la documentació i vigilen amb radars làser la velocitat dels vehicles.\nEls Mossos d'Esquadra saben que hi ha molts motoristes a la zona, i que corren. Per aquest motiu l'operatiu Premot, que la policia va posar en marxa la setmana passada i que s'aplica a tot Catalunya per controlar la velocitat dels motoristes, té una cura especial en aquesta carretera. La de la Llosa del Cavall és, juntament amb la de Can Maçana –per anar a Montserrat–, de les carreteres on circulen més motos els caps de setmana. La policia assegura que també hi ha carreteres secundàries del Solsonès amb molts motoristes.\nAl municipi de Navès hi ha hagut aquest any un dels accidents de moto més greus. El 3 de març, un motorista de 70 anys va morir en sortir de la carretera a la C-26, que connecta Berga i Solsona. La víctima era un veí de Cornellà de Llobregat i no mantenia cap vincle amb aquest municipi de la comarca. Molts motoristes d'arreu de Catalunya, segons els Mossos, van amb la moto a les comarques centrals per trobar-hi carreteres òptimes per córrer.\nLa taxa de mortalitat viària baixa el 17% el primer quadrimestre en el conjunt de Catalunya. Fet Divers


dimecres, 30 de juliol de 2014 13:19\nCalendari CF Gavà 2014-2015\nEl conjunt blaugrana començarà la lliga a casa, el 24 d’agost contra el Vilafranca i culminarà el 17 de maig, també a la Bòbila, contra el Cerdanyola\nJa s’ha publicat el calendari de la temporada 2014-2015 a Tercera Divisió. La lliga arrencarà el cap de setmana del 24 d’agost, en que el CF Gavà rebrà, a la Bòbila al Vilafranca, entrenat per l’ex de la Pobla Iván Moreno.\nLa quarta jornada serà intersetmanal i els d’Albert Poch es desplaçaran a Manlleu. La cinquena jornada, que es disputarà el 14 de setembre serà tot un derbi amb la visita del Prat, que acaba de descendir de 2ª B. Després, amb motiu del Campionat UEFA de Seleccions Territorials, on hi pren part Catalunya, com a campiona de la fase espanyola, la competició s’aturarà fins el 5 d’octubre.\nEl Gavà jugarà dos partits de lliga seguits a la Bòbila abans de Nadal. El 14 de desembre, coincidint amb Sant Nicasi, vindrà l’Ascó i el 21 de desembre s’enfrontarà al Sabadell B.\nL’11 de gener clourà la primera volta del campionat al terreny de joc del Cerdanyola.\nEl tram final de lliga es presenta complicat pels blaugrana, amb dos desplaçaments difícils fora de casa. El 3 de maig visitaran l’Ascó, conjunt que si l’any passat ja era dur, enguany encara s’ha reforçat més, i després al Sabadell. La lliga culminarà el 17 de maig, també a la Bòbila, contra el Cerdanyola.\nDarrera actualització de dimecres, 30 de juliol de 2014 13:30


octubre de 2012 – Compromís per Torrent\nBeguer: “El Ministeri d’Hisenda i la Defensora del Pueblo recomanen pagar als empleats públics les quantitats meritades des de l’1 de juny al 14 de juliol de 2012”. Compromís ha presentat una moció, davant el Ple de l’Ajuntament de Torrent, perquè es faça efectiva la quantitat corresponent a la paga de Nadal dels seus empleats […]\nLa tràgica ascensió de la desocupació a Torrent ha arribat a traspassar una altra barrera psicològica i ha tornat a marcar un nou rècord històric en aquest mes de setembre. En concret, són 11.007 els veïns i veïnes de Torrent que ens ha deixat en acabar setembre sense faena. Quan parlem de números, fins i […]\nVos fem arribar l’esmena a la totalitat dels Pressupostos Generals de l’Estat per a 2013 que ha presentat el nostre diputat al Congrés Joan Baldoví: – Text en valencià – Texto en castellano Paga la pena llegir-la, argumenta la situació a què ens porta l’austericidi anunciat que ens ha imposat la Troika comunitària. Hi ha […]\nBeguer: “És inaudit que l’alcaldessa utilitze el torn final de paraula, sense possibilitat de contrarèplica, per a difondre informació falsa sobre entitats d’altres pobles”. En el Ple Extraordinari, sobre les ordenances fiscals de 2013, que es va celebrat el passat dimarts 16 d’octubre, l’alcaldessa Folgado va utilitzar el torn final de paraula, sense possibilitat de […]\nQuan no es té cap argument per defensar la pròpia acció, perquè és insolidària i profundament injusta, fruit d’una mala gestió, de no saber governar, i, al mateix temps, de no tindre cap mena de sensibilitat social, sempre es pot recórrer al que vulgarment es coneix com a “llançar balons fora”. I això és el […]


El temporal s’acarnissa amb la seu de Protecció Civil d’Almussafes – RiberaTV\nLa seu de Protecció Civil d’Almussafes va patir nombrosos danys materials a conseqüència de les fortes pluges de la setmana passada. L’aigua va arribar fins als 1,20 metres d’altura, una situació que va provocar la destrossa dels equips informàtics i de transmissió, del mobiliari i fins i tot de tres motos. L’Ajuntament es compromet a assumir les despeses que comporte la restitució d’aquests elements. El regidor de Seguretat Ciutadana, Jaime Wic, va comprovar in situ ahir dijous, 12 de novembre, tota aquesta situació. “Els desperfectes són més que evidents, per la qual cosa destinarem els fons necessaris perquè l’agrupació torne a la normalitat quan abans millor”, assegura.\nLes intenses pluges registrades la setmana passa a Almussafes han provocat nombrosos danys en habitatges particulars, però també en edificis públics. Una de les infraestructures públiques de titularitat municipal més afectades pel temporal ha sigut la posta sanitària situada en la via de servei que circula en paral·lel a la CV-42, on l’Agrupació de Voluntaris de Protecció Civil de la localitat té la seua seu.\nLa construcció no ha patit danys estructurals, però sí abundant destrucció d’elements materials. L’aigua que va entrar en aquestes dependències va superar els 1,2 metres, deixant inutilitzats els mobles, els equips informàtics i de transmissió, els electrodomèstics i tres motocicletes de la seua flota de vehicles, entre altres recursos.\nAhir, dijous 12 de novembre, el regidor de Seguretat Ciutadana, Jaime Wic, va visitar les instal·lacions acompanyat pel subcap de l’agrupació, Oscar Plaza, un dels caps de grup, Jesús González, i la voluntària Carrie Stewart. “Vaig poder comprovar en persona les destrosses ocasionades, que els impediran desenvolupar la seua labor en bones condicions. Per això, durem a terme un peritatge amb l’objectiu d’avaluar exactament els danys produïts i des de l’executiu municipal ens comprometem a sufragar les despeses necessàries perquè el col·lectiu torne a disposar de les millors dotacions”, explica l’edil.\nTal com recorda Wic, fa uns mesos el consistori va invertir 12.707 euros en la reparació de la coberta i la façana, actuacions que han impedit que la primera planta patira danys i filtracions. No obstant això, en la planta baixa “els desperfectes són més que evidents, per la qual cosa posem ja en marxa la maquinària perquè l’agrupació torne a la normalitat quan abans millor”. “Protecció Civil realitza una labor extraordinària de suport a la Policia Local i a altres departaments municipals i el primordial ara és que els seus integrants se senten abrigallats i que els seus mitjans tècnics i materials estiguen a l’altura del seu gran nivell humà”, conclou.\nEl temporal s’acarnissa amb la seu de Protecció Civil d’Almussafes added by Ribera Televisió on 13 novembre, 2020


Solució als problemes de saturació del senyal TDT pel desplegament de la xarxa 4G a 800 MHz\ntríptic i informació detallada, així com els contactes de l’empresa responsable del desplegament de la xarxa per tal d’obtenir més informació.\nDesprés dels darrers problemes amb la recepció del TDT, l’Ajuntament ha realitzat les gestions pertinents per tal d’aclarir els motius de la no-recepció del senyal en alguns punts del municipi.\nTal com ja us avançàrem, aquests problemes són a causa d’un altre senyal potent proper al canal 61, procedent d’una estació de telefonia mòbil. Aquest problema se soluciona instal·lant filtres a les entrades de les antenes, ja que, si no, aquestes s’amplifiquen, igual que els senyals de TV, i se satura tota la banda de freqüències de televisió, amb la qual cosa s’acaba sense rebre cap canal.\nPer tal de facilitar aquesta gestió, l’Ajuntament demanà a l’empresa responsable del projecte de desplegament de la xarxa 4G a 800 Mhz (duit a terme per tres operadors i supervisat pel Ministeri d’Indústria, Energia i Turisme) com agilitzar la instal·lació d’aquests filtres de manera gratuïta. Així, i posant-se en contacte amb ells directament al telèfon gratuït 900 833 999, s’han reduït els terminis de resposta de 15 dies a 24/48 hores.


Psicomotricitat a Bufalà | Un altre bloc XTECBlocs\nPsicomotricitat a Bufalà\nPublicat el 30 novembre 2012 per ORIOL OLIVA LATORRE\nVull donar-vos la benvinguda a tots, alumnes, mestres i famílies. Aquest espai no és més que una finestra al món exterior del que succeeix diàriament el qué té lloc a aquestes quatre parets tan especials que donen forma a la nostra escola. Us animo que participeu dient la vostra, deixant els vostres comentaris tot compartint-lo amb els vostres pares o fills.\nEducar és una feina de tots i per a tots, significa donar el millor de un mateix perquè després ho puguin aprofitar altres persones, és un procés ambivalent ensenyes a les persones que volen aprendre i també aprens de les persones a qui ensenyes, aquesta és la màgia de l’educació, i entre tots la farem possible.\nNo vull acomiadar-me sense compartir amb tots vosaltres un poema que per a mi resumeix d’una manera molt subtil i delicada el què frisem tots aquells que dediquem la nostra vida al servei de l’educació.


Calas de Ibiza. Cala Nova - Solo Ibiza\nSituat prop de la famosa ciutat d’Es Canar, som un dels paisatges més bells que es poden trobar a Eivissa. Situat al costat d’una de les poques campaments que existeixen a l’illa, Cala Nova ofereix un lloc recollit, lluny dels luxes d’altres cales i encaixonat entre marges arbrats. Un espai on el sol a l’entorn més hippie. Un lloc per als amants de la llibertat.\nCom arribar a aquesta bella cala Ibiza.\nBo, fàcil, tampoc és. Però atenció. Prendre la carretera que ve de Santa Eulàlia a Es Canar. La secció és molt senzilla i fins al final, trobarem una corba a la dreta. Al final de la corba i just abans d’una travessia, trobem un desviament a l’esquerra. En arribar a la final de la carretera i abans d’entrar a la rotonda que marca el final de la carretera, gire a la izquierda. Us recomanem que l’accés a la platja amb la segona desviació a la dreta, al mateix carrer on es troba el càmping Cala Nova. Si no voleu perdre que mireu el mapa de Cala Nova , on trobareu més informació i fotos.\nEm trobareu Cala Nova\nMetres potser dos cent seixanta d’una platja lleugerament corbada, amb una que sobresurt Rocky al començament, que intentarem mantenir allunyat. En aquesta zona els corrents tendeixen a remolins de forma que pot empassar per la Banyista més experimentat. La resta, una platja envoltada de pins, amb una costa que és torna més pronunciada com nosaltres fora de la sorra. Té dos bars al principi i al mig de la platja. Malgrat l’aparença encantadora d’aquestes premisses, l’ambient que es respira en la platja ve predominantment del càmping. La roba més típic dels setanta i l’esperit d’aquells que busquen una Eivissa molt diferent es pot sentir cada tovallola que jeu a la sorra. Nens corren entre bufandes i gent pacífica. La serenitat és respirar en Cala Nova


Sortida observacional a “La pleta”, crònica | Astropallejà\nPàgina d'inici > Sortides d'Observació\t> Sortida observacional a “La pleta”, crònica\nSortida observacional a “La pleta”, crònica\nSetembre 13, 2009 Deixa un comentari Go to comments\nEl dia de la diada varem fer una sortida observacional a “La pleta”, situat al parc natural del Garraf. El temps va acompanyar i varem poder gaudir d’una nit excel·lent amb moltes estels tot-hi no haver Lluna nova.\nA les 22:30h van arribar els nois de l’Agrupació Astronòmica de Gavà, però nosaltres, que havíem arribat 40 minuts abans, ja teníem muntat el nostre telescopi preparat per l’observació: Júpiter, Doble cúmul de Perseo, cúmuls globulars, nebulosa M57, galàxia Andrómeda … tot un recorregut per les constel·lacions de l’estiu fins que a les 00:30h va sortir la Mitja Lluna posant punt final a l’observació, no sense que abans observéssim els craters del seu terminador.\nTothom va quedar molt content després de gaudir de la companyia, d’un cel magnific, ple d’estels, i unes condicions que inviten a observar el cel profund. Ja tenim ganes de tornar-hi!.\nGracies a la càmera de l’agrupació de Gavà hem pogut fer aquestes fotografies\nDe esquerra a dreta: Toni, Antonio, Javi, Dani, Pedro, Salva, Mónica, i Manel\nA l’esquerra el telescopi C8 d’Antonio i al mig el nostre NS11\nNebulosa M57, nebulosa de l’anell\nTriangle de l’estiu [imatge original sense editar]\nJavi i Dani, de l’agrupació de Gavà, jugant amb la càmera i el punter laser\nImatge de la Lluna feta amb un telescopi Meade mes petit, i sostenint la càmera a ma alçada.\nDoble taca Solar Discovery+ISS Visibles a simple vista


iN MUSEU: visita l'iNterior del Museu del Disseny | Museu del Disseny de Barcelona\niN MUSEU: visita l'iNterior del Museu del Disseny\nPLACES EXHAURIDES. Si us heu quedat sense places, tingueu en compte que com a resultat de cancel·lacions en els propers dies poden tornar a haver-hi places disponibles.\nEl dissabte 3 de febrer, i després de l'èxit de convocatòria de la primera edició, torna iN MUSEU, una iniciativa que et permet conèixer de manera gratuïta els espais restringits d’onze centres expositius de Barcelona. Hi haurà visites guiades a les seves col·leccions i reserves, als magatzems i als tallers de restauració. Això sí, cal fer una amb reserva prèvia.\nAprofita per conèixer un dels espais de reserva més moderns de les col·leccions municipals!\nAccediràs als espais de reserva de les col·leccions d’objectes per entendre els processos de conservació i saber de quina manera es guarden les col·leccions que no estan exposades, en un museu amb una gran diversitat d’objectes i materials. Coneixeràs la infraestructura i les tasques de conservadors i restauradors.\nEt mostrarem el material de l’arxiu relatiu a un objecte del museu (croquis, plànols, memòria, catàlegs, fullets, etc.), per entendre tant el procés de disseny, com la seva utilitat durant els processos de documentació de les peces, així com les feines dels arxivers i dels documentalistes que en tenen cura.\nDilluns 22 de gener s’obren les inscripcions per participar a les visites guiades. Les reserves es poden fer a través del web d’iN MUSEU o presencialment a les oficines de Tiquet Rambles, situades al Palau de la Virreina (la Rambla, 99, horari de dilluns a diumenge de 10 a 20.30 h).\nTambé participen a iN MUSEU:\n- Centre de col·leccions del MUHBA\n- Laboratori de Natura. Museu de Ciències Naturals de Barcelona\nEn família, sol o acompanyat, reserva’t el dia!\nVisita en català: 10 h, 11.30 h, 13 h, 16 h i 17.30 h (3 grups cada visita)\nVisita en castellà: 10 h, 11.30 h, 13 h, 16 h i 17.30 h (1 grup cada visita)\nDurada de la visita: 1 hora. Cal arribar 15 minuts abans del començament de l'activitat.\nActivitat gratuïta. És imprescindible fer la reserva prèvia al web barcelona.cat/inmuseu o presencialment a les oficines de Tiquet Rambles, situades al Palau de la Virreina (la Rambla, 99, horari de dilluns a diumenge de 10 a 20.30 h). Si vols que t'avisem quan comenci la inscripció, apunta't aquí


Les reeducacions psicopedagògiques són una intervenció individual amb l'objectiu de millorar la relació que té el nen o l’adolescent amb el seu procés d’aprenentatge i amb el seu estil d’aprenentatge, és a dir, la forma d’adquirir els coneixements.\nLa diferència amb la teràpia psicològica, on es tracten diferents aspectes o problemes del pacient, és que el tractament es focalitza en l’àrea d’aprenentatge i en el rendiment escolar. En alguns casos es necessari la combinació d’ambdues intervencions, tant de la reeducació com de la teràpia psicològica, per tal de poder treballar d’una manera més global i poder profunditzar en aspectes bàsics de l’aprenentatge. Tanmateix, podem intervenir en aspectes psicopedagògics tals com la percepció, l’atenció, la memòria, el pensament, el coneixement personal, l’estructuració espacial i temporal, la psicomotricitat específica, entre d’altres. Per aquesta tasca es poden utilitzar materials lúdics i educatius amb la finalitat que l’estimulació sigui variada.\nPer tant, les reeducacions psicopedagògiques es realitzen per tal de:\nmillorar l’actitud davant l’estudi i la motivació a l’hora de realitzar les tasques escolars, identificant les seves habilitats i reforçant-les.\nadquirir hàbits d’organització, aprendre a portar l’agenda escolar i seguir un horari de treball.\nfomentar la millora de la seva autoestima.\nensenyar i posar en pràctica tècniques d’estudi: prelectura, lectura atenta, anàlisis, subratllat, realització d’esquemes i de resums.\nreforçar les conductes que es consideren adient per assolir les tasques.\npracticar estratègies per la preparació d’exàmens.\ncoordinar una estratègia amb els pares perquè potenciïn l’organització de l’estudi a casa.\naugmentar els resultats acadèmics.


Fundada l’Associació de Clubs i Camps de Golf de la província de Barcelona | La Clau - Revista gratuïta del Maresme\nL’associació neix com a conseqüència del treball conjunt que s’ha realitzat entre sector privat i públic a nivell de promoció de destinació turística de golf\nClub de Golf Vallromanes, Reial Club de Golf del Prat, Club de Golf Llavaneres, Golf Montanya i Club de Golf Barcelona oficialitzen la seva aliança i compromís per a la promoció de la pràctica de l’esport de golf i la destinació de golf Barcelona.\nLa seu de la Federació Catalana de Golf ha estat el lloc escollit per a la signatura de l’acta fundacional de la “Associació de Clubs i Camps de golf de la província de Barcelona”. La iniciativa conjunta de cinc clubs de golf barcelonins ha estat recolzada per l’àrea de promoció turística de la Diputació de Barcelona que ha acompanyat els clubs de golf en aquest acte de caràcter privat.\nL’associació neix com a conseqüència del treball conjunt que s’ha realitzat en els últims anys entre sector privat i públic a nivell de promoció de destinació turística de golf. Anna Sánchez, directora de màrqueting estratègic de la destinació de Barcelona, ha assenyalat durant l’acte, el moment clau en què es troba la destinació Barcelona, ja que per primera vegada ciutat i província comparteixen pla estratègic de màrqueting turístic conjunt.\nJa s’està treballant des de la “Associació de Clubs i Camps de golf de la província de Barcelona” en el pla de màrqueting 2020 en coordinació amb la Unitat de Productes Turístics Diputació de Barcelona. En les properes setmanes es presentarà el projecte de l’associació al sector del golf i turístic de la província amb la intenció d’involucrar en un futur pròxim a la resta del sector.


Autoavaluació inicial 2 - La literatura. Els trobadors i Ramon Llull | Recurso educativo 441243 - Tiching\nAutoavaluació inicial 2 - La literatura. Els trobadors i Ramon Llull\nEscriu el predicat d'aquestes oracions: Quina vespa t’ha picat? → predicat: No em deixen en pau. → predicat: T’ho explicaran aquells nois. → predicat: El meu bolígraf escriu molt bé. → predicat: El marit de la Palmira és metge. → predicat: El gos s’ha menjat tot el formatge. → predicat: Demà vindran a casa les meves veïnes. → predicat: L’Everest és la muntanya més alta del món. → predicat:\n2176 lo han visto\nL'oració (6è de primària)


Decidim quina calor - CATzona\nA Sommarøy, una illa noruega, viuen durant 69 dies sense que es pongui el sol. Aquest fet, i potser algun altre, ha portat els seus habitants a fer una petició al Parlament noruec perquè se’ls consideri la primera zona lliure de temps al món. Des que s’ha sabut la notícia han duplicat el nombre de turistes. Potser això demostra que no ha estat una gran idea. Perquè d’alguna manera els hauran d’organitzar, els turistes. Vull dir que aquesta gent potser voldran sopar a alguna hora. I no tothom és capaç de desafiar el temps com nosaltres i dinar a les cinc de la tarda. Encara que potser em poso massa pràctica i es tracta de valorar la bellesa de viure sense un pas del temps determinat. No cal pensar que això sigui possible només en comunitats petites on no es pon el sol i després no es pon la nit. Però és que la nostra domesticació és tan sofisticada que fins costa imaginar el desordre de viure sense les inclemències del rellotge. Potser és qüestió que no ens passin desapercebudes les sortides de sol, que encara que triguin, sempre arriben.


Teràpies visuals per a l'ull gandul | Admira Visión\nTeràpies visuals per a l'ull gandul\nCompra on line un pack de sessions de teràpies visuals per a l'ull gandul\nQuè és l'ambliopia o ull gandul?\nL'ambliopia és una deficiència visual que té lloc quan un ull no aconsegueix el 100% d'agudesa visual ni amb la millor correcció possible i no atribuïble a causa orgànica (malaltia ocular).\nL'ull gandul és una condició difícil de detectar si no és a través d'un examen visual.\nQuines són les principals causes de l'ambliopia?\nAnisometropia significativa: diferència significativa en graduació d'un ull respecte a l'altre.\nEstrabismes: desviació ocular.\nIsometropía significativa: graduacions altes en ambdós ulls.\nEls avenços neurocientífics han provat que l'ambliopia és un problema de competència binocular, de la relació entre els dos ulls.\nQuan hi ha una ambliopia no només l'agudesa visual està afectada, hi ha altres habilitats visuals que es poden veure afectades:\nHabilitats visuals afectades per l'ambliopia\nProcessament de la informació visual\nAvantatges de les teràpies visuals per a l'ambliopia\nSi a més de cloure l'ull sa amb un pegat per obligar el vague a fer la seva funció, es complementa el tractament amb teràpies visuals específiques:\nS'obtenen millors resultats en el guany de l'agudesa visual.\nEs milloren les habilitats visuals descrites anteriorment\nHi ha una relació molt estreta entre la millora de l'estereopsi (visió en 3D) i el manteniment de l'agudesa visual.


L'Ajuntament decidirà si se celebra la Festa Major a finals d'agost - Diari de Sabadell\nL’Ajuntament decidirà si se celebra la Festa Major a finals d’agost\nEl Castell de Focs, en una imatge d'arxiu / LLUÍS FRANCO\nL’Ajuntament de Sabadell decidirà a finals d’agost, tal com tenia previst, si se celebrarà la Festa Major 2021 o no, tenint en compte l’evolució de la pandèmia i les recomanacions sanitàries. L’administració local ha assegurat, a més, que la programació d’activitats publicada al web municipal sobre la festa gran no és “definitiva” ni “oficial”. És més, el regidor de Cultura, Carles de la Rosa, va lamentar afirmar ahir que la filtració va ser un “error informàtic”.\nDes de l’Ajuntament expliquen que s’està treballant els darrers mesos amb la Comissió de Festes Populars, la Comissió del sistema participatiu i les entitats culturals de la ciutat per acabar de tancar la cartellera de la Festa Major. En el moment que es decideixi què es farà amb la festa gran de Sabadell, el consistori ho comunicarà als grups municipals i a la ciutadania.\nL’oposició acusa el govern municipal d'”opacitat”\nCiutadans i ERC han estat els dos grups municipals que van demanar ahir explicacions al govern municipal davant la filtració de les activitats de la Festa Major, a qui van acusar d’haver actuat de manera opaca. Pel que al partit taronja, el regidor José Luís Fernández va lamentar que l’executiu no informés sobre la cartellera de la festa gran a la resta de grups municipals del consistori.\n“Aquesta opacitat és una falta de consideració envers les entitats de la ciutat que no tenen criteris per saber si podran incloure i de quina manera les seves activitats a la Festa Major”, va expressar Fernández, qui, a la vegada, considera “que la polèmica per la possible ubicació de les barraques” és “una mostra de la falta de transparència i previsió del govern municipal”.\nPel que fa a Esquerra Republicana, el seu portaveu, Gabriel Fernàndez, també va lamentar a través de xarxes socials que es filtrés el programa d’activitats de la Festa Major sense informar-ne als grups municipals. “Al més pur estil de la casa, la planificació de #FMSBD2021 ja és pública sense haver-ne donat cap informació oficial (que ens consti) als grups municipals”, va dir.\nMishima, Beth i Flasy Ice Cream, principals reclams de la Festa Major\nEls veïns de Gràcia, molestos amb el possible canvi d’ubicació de les Barraques


Lo rogle de Josep M.: Manifest de la Generalitat: Dia de l'Orgull LGTBI\nManifest de la Generalitat: Dia de l'Orgull LGTBI\n“Per un país de respecte als drets de les persones lesbianes, gais, bisexuals, transgènere i intersexuals i amb tolerància zero a la discriminació\nEn el Dia de l'Orgull Lesbià, Gai, Transsexual, Bisexual i Intersexual es commemoren els fets del 28 de juny de 1969, data en què es van iniciar els aldarulls de Stonewall, Nova York (EUA), i que es considera que marquen l'inici de l'alliberament homosexual, quan la població LGTBI va sortir al carrer de forma pacífica per visibilitzar-se i demanar la plena igualtat jurídica i social i lluitar contra la discriminació i els abusos patits.\nEn aquest sentit, Catalunya va liderar l’avenç en el reconeixement dels drets amb l’aprovació de la Llei 11/2014, del 10 d'octubre, per garantir els drets de lesbianes, gais, bisexuals, transgènere i intersexuals i per a eradicar l'homofòbia, la bifòbia i la transfòbia, impulsada pel treball tenaç durant llargs anys de les entitats LGBTI.\nEls recents fets d’Orlando, en què van morir 50 persones en un atemptat contra un pub LGTBI, mostren que la lesbofòbia, l’homofòbia, la bifòbia i la transfòbia segueixen sent un fet lamentablement actual i global. La legislació avança i la societat també, però segueix havent-hi intolerància contra les persones que fan de l’amor i la diversitat una bandera. Se segueix odiant, discriminant i matant per orientació sexual i identitat de gènere. Orlando ha estat una matança, és símbol de la intolerància i de la por, però també de la lluita pels drets.\nAquest 28 de juny el Govern de la Generalitat vol mostrar, un cop més, el compromís per fer efectius aquests drets fent visible la bandera multicolor del col·lectiu. Volem fer extensiu a totes les administracions aquest gest simbòlic, i convidar el món local i les institucions catalanes, així com la societat civil, a penjar la bandera de l’arc de sant Martí per commemorar els fets que donen origen al 28 de juny com a jornada internacional.\nTambé vol manifestar, així, el compromís permanent i actiu de Catalunya a lluitar, amb més fermesa que mai, contra les discriminacions per raó d’orientació sexual i identitat de gènere en general, i a continuar amb el desplegament de la Llei 11/2014, del 10 d’octubre, en particular, com una eina potent per a la garantia dels drets de totes les persones LGTBI. Per avançar cap a un país respectuós i divers on la normalitat social faci que les persones LGTBI es mostrin tal com són, sense por i amb la plena acceptació dels seus drets, on la discriminació per motiu d’orientació sexual i identitat tingui tolerància zero”.\nPublicat per Josep M. Raduà a 18:23\nNova Gent 77\nAscó: afiliacions a la Seguretat Social\nResultat electoral del 26-J a la Ribera d'Ebre\nResultat electoral del 26-J a Ascó\nMissatge de la Flama del Canigó 2016\nCamí del 26-J\n10 anys de l'Estatut de 2006\nL'esport d'Ascó, amb nom de dona\n'Ebre, del bressol a la batalla' (tràiler)


Política de privacitat - Cadinor, el cloud de confianza\nPolítica de privacitat\tCadinor\t2017-11-08T12:24:19+00:00\nQuan necessitem obtenir informació per part seva, sempre li demanarem que ens la proporcioni voluntàriament de forma expressa. Les dades demanades a través dels formularis de recollida de dades del lloc web o altres vies, seran incorporades a un fitxer de dades de caràcter personal degudament inscrit en el Registre General de Protecció de Dades de l’Agència Espanyola de Protecció de Dades, del qual és responsable CADINOR NEXT SL. (en endavant: CADINOR NEXT SL). Aquesta entitat tractarà les dades de forma confidencial i exclusivament amb la finalitat d’oferir els serveis sol·licitats, amb totes les garanties legals i de seguretat que imposa la Llei Orgànica 15/1999, de 13 de desembre, de protecció de dades de caràcter personal, el Reial Decret 1720/2007, de 21 de desembre i la Llei 34/2002, de 11 de juliol, de Serveis de la Societat de la Informació i de Comerç Electrònic. CADINOR NEXT SL no cedirà les dades a tercers sense el seu consentiment exprés.\nAixí mateix, CADINOR NEXT SL cancel·larà o rectificarà les dades quan resultin inexactes, incompletes o hagin deixat de ser necessàries o pertinents per a la seva finalitat, de conformitat amb el que preveu la Llei Orgànica 15/1999, de 13 de desembre, de Protecció de Dades de Caràcter Personal. L’usuari podrà revocar el consentiment prestat i exercir els drets d’accés, rectificació, cancel·lació i oposició dirigint-se al domicili següent: CADINOR NEXT SL, situat a C/ SATURNO, 2, BAJOS – 08250 SABADELL – BARCELONA (ESPANYA) identificant-se degudament i indicant de forma expressa el concret dret que vol exercir.\nCADINOR NEXT SL, adopta els nivells de seguretat corresponents requerits per la citada Llei Orgànica 15/1999 i altra normativa aplicable. No obstant, no pot garantir l’absoluta invulnerabilitat dels sistemes, per tant, no assumeix cap responsabilitat pels danys i perjudicis derivats d’alteracions que tercers puguin causar en els sistemes informàtics, documents electrònics o fitxers de l’usuari.\nSi opta per abandonar el nostre lloc web a través d’enllaços a llocs web no pertanyents a la nostra entitat CADINOR NEXT SL, no es farà responsable de les polítiques de privacitat d’aquests llocs web ni de les cookies que aquests puguin emmagatzemar en l’ordinador de l’usuari.\nAvinguda Francesc Macià, 60, Planta 19